section_heading: Životopis
paragraph_text: Nakon završenog filozofskog studija, uz novčanu potporu dubrovačkog Senata, odlazi 1584. na doškolovanje u Bolognu. Na generalnom studiju Reda studirao je teologiju gdje je 1588. položio lektorski ispit. Iste godine je iz Dubrovnika bio poslan u Napulj da na tamošnjem Generalnom učilištu Reda kao bakalaureus predaje teologiju zbog postizanja doktorata. U Napulju se nije dugo zadržao jer nije doktorirao. Nakon toga se vraća u Dubrovnik gdje je bio prior u više samostana dominikanske Dubrovačke kongregacije.